kardosdrur/scandi-wiki huggingface dataset:
Tak for i aften

Tak for i aften og Tak for i Aften on Tour er et dansk prisvindende sketchshow med de to danske stand-up-komikere Rune Klan og Mick Øgendahl.

Første sæson (Tak for i aften) blev sendt i foråret 2007 på TV 2 Zulu. I showet optræder der 96 forskellige personer, som bliver spillet af hhv. Klan og Øgendahl. Den 11. maj 2005 kom showet på DVD.

Anden sæson (Tak for i aften on Tour) blev lanceret i efteråret 2005. Programmet sendes på TV 2 Zulu.

Indhold
Tak for i aften indeholder bl.a. sketchene:
 Brumbass og Snailmann
 Radio Ren
 Orker-pigen og Ulla Henriksen.
 Patrulje 22
 Gert Klinge
 Havet omkring Danmark, med fiskere, der får kvalme ved lugten af fisk
 De nørdede tankpassere
 De polakhadende håndværkere
 Operation Y med Torben Diegeldauer
 Spasdommerne
 Mogens, den usynlige soldat
 De mandehadende betonlebber. (ses som håndboldtrænere i sæson 2)
 Arkæologerne
 Mig og min Cykel 
 Ordføren ved mødet
 Go'e fif
 Den fulde irer på kanalrundfart
 Claus, manden der gang på gang mislykkedes med selvmordsforsøg
 Han & hund imellem, med "hundeeksperten" Amdi Wowchesky
 Bilminuttet med Palle Wilder
 Krigsveteranerne
 Den intetvidende Silvan-medarbejer
 Botanikerne
 Aaarghmanden
 Gastronomi med suppe, steg og i..

Noter

Eksterne henvisninger 
 Tak for i aften på Tv2 zulu

Tv-programmer fra TV 2 Zulu
Humorprogrammer fra Danmark
Danske tv-serier fra 2000'erne
Vise

Vise er en genrebetegnelse, der henviser til en fremadskridende beretning på vers, der rimer. 

Betegnelsen er ikke entydig, men omfatter en lang række forskellige former og typer, der strækker sig fra det profane over det muntre til det religiøse, og som spænder over tiden fra middelalderen til nutiden. 

I dag er det, der karakteriserer en vise, at teksten er det vigtigste – melodien skal blot støtte og fremhæve teksten. En vise bliver derfor heller ikke sunget, men fremført og man behøver ikke have en stor stemme for at kunne fremføre en vise – det vigtigste er, at den har sjæl og nerve.
Viser er bestemt ikke gået af mode – de trives i bedste velgående i Danmark, hvor der er 31 viseforeninger samlet under Visens Venner i Danmark.
Af visegenrer kan nævnes:

 revyviser 
 skillingsviser
 drikkeviser 
 soldaterviser 
 vuggeviser
 hyrdeviser
 nidviser

Men udtrykket kan også dække over mere komplicerede og kunstneriske værker. Således i den svenske visetradition, der fra Carl Michael Bellman over Gunnar Wennerberg og Birger Sjöberg frem til Evert Taube og Cornelis Vreeswijk har frembragt værker af høj digterisk kvalitet, og i den tyske Lied-tradition, hvor komponister fra den tidlige romantik til Gustav Mahler har skabt musik til enkle folkelige digte.

En vise kan fremføres a capella, dvs. uden instrumental ledsagelse, men hyppigst vil der være tale om akkompagnement af et eller flere instrumenter.
I middelalderen og senere, da sangerne var omkringrejsende nyhedsspredere, akkompagnerede sangerne (troubadourerne) sig selv på den medbragte lut, senere guitar. I dag er akkompagnement på klaver meget brugt, men hyppigt bruges også harmonika og forskellige strengeinstrumenter som støtte til teksten.

Visernes historie 

Viserne stammer fra Frankrig og England. I vikingetid og middelalder rejste skjalden (ham der kunne viserne og sang dem) fra by til by. Skjalden sang og fortalte historier om, hvad der var sket ude i verden. Han var en slags avis, som kom med nyheder. Viser blev masseproduceret i perioden 1000-1500.
Grunden til at viserne hørte op i 1500 var, at kædedansen (som man dansede, mens der blev sunget viser) blev afløst af pardansen, som man ikke kan danse til viser.

Se også 
 Folkevise
 Musik
 Visesanger
 Visens Venner i Danmark

Ekstern henvisning 
 Visens Venner Danmark

Folkeminde
Alborosie

Alberto Dascola (født 1977, Sicilien), bedre kendt som Alborosie, er en italiensk reggaemusiker, deejay og producer, der bor i Kingston, Jamaica.
I 1993 dannede han reggaegruppen Reggae National Tickets. I 2007 brød han igennem med hittene Herbalist og Kingston Town. Han udgav sit solo debutalbum Soul Pirate i 2008.

Eksterne henvisninger 

 Alborosies Myspace

Reggaemusikere
Musikere fra Italien
Krosno Odrzańskie

Krosno Odrzańskie (, nedersorbisk Krosyn) er en by på østsiden af Oder-floden ved sammenløbet med Bober. Byen, der ligger i vest-Polen, har 12.500 indbyggere (2002) og er hovedbyen i powiat krośnieński i Lubusz voivodskab (siden 1999), tidligere en del af Zielona Góra voivodskab (1975-1998).

Byer i Polen
Ebern

Ebern er en by i Landkreis Haßberge i Regierungsbezirk Unterfranken i den tyske delstat Bayern. Den er en administrationsby for Verwaltungsgemeinschaft Ebern, som derudover består af kommunerne Pfarrweisach og Rentweinsdorf. Den velbevarede gamle bydel er stadig omgivet af store dele af den stærke befæstning fra middelalderen.

Mellem den vestlige bymur og landsbyen Sandhof, løber floden Baunach, som tidligere har drevet byens mølle.

Bydele 

Nærmest hovedbyen Ebern ligger landsbyerne Sandhof og Fierst.

Derudover er der følgende landsbyer og bebyggelser:

Derudover findes enkelte møller og bebyggelser.

Eksterne henvisninger 

Landkreis Haßberge
Varde Bibliotek

Varde bibliotek er beliggende i Varde Kommune, der har et areal på 1255,79 km² og en befolkning på 50.193. 

Biblioteket omfatter Varde Bibliotek (hovedbibliotek), Ølgod Bibliotek, Oksbøl Bibliotek, Nr. Nebel Bibliotek og Agerbæk Bibliotek samt en bogbus med 20 udlånssteder.

Varde Bibliotek deltager i følgende landsdækkende biblioteksservices på internettet: Biblioteksvagten, Litteratursiden.dk og Spørg Olivia.

Varde Bibliotek har sat et kamera op, der peger på Varde Torv. Derved kan alle døgnet rundt se, hvad der sker på byens mødested.

Historie
Varde Biblioteks historie begynder i 1897, hvor Folkebogsamling for Varde og Omegn blev stiftet i oktober. 
Folkebogsamlingen fik lokaler i Junie Auguste Hansens Stiftelse i Nørregade i Varde. I 1941 blev den første egentlige biblioteksbygning taget i brug. Bygningen var på 200 m² inkl. bolig til bibliotekaren på Lundvej i Varde. 
I 1982 flyttede biblioteket til en ny bygning, der ligger på Varde Torv. Biblioteket er bygget sammen med Varde Rådhus, bygget i 1872.

I 1973 blev der dannet et Biblioteksforbund mellem Blaabjerg, Blåvandshuk og Varde Kommuner. Samarbejdet virkede i næsten 34 år og blev ophævet ved Kommunalreformen 2007.

Varde Bibliotek indførte søndagsåbent som det første bibliotek i Jylland i 1991.

Filialer mv.

Agerbæk Bibliotek

Agerbæk Bibliotek er en filial af Varde Bibliotek beliggende i Agerbæk i den sydøstlige del af Varde Kommune.

Agerbæk har 1.327 (2012) indbyggere og et opland præget af landbrug. 

Biblioteket har en åbningstid på 8 timer fordelt på 2 dage.

Nr. Nebel Bibliotek

Nr. Nebel Bibliotek er en filial af Varde Bibliotek beliggende i Nr. Nebel i den nordvestlige del af Varde Kommune.

Nr. Nebel har 1.356 indbyggere (2012) og et opland præget af nærheden til Vesterhavet og de store turistområder ved Henne Strand og Nymindegab.

Biblioteket har en åbningstid på 17 timer.

Oksbøl Bibliotek

Oksbøl Bibliotek er en filial af Varde Bibliotek beliggende i Oksbøl i den vestlige del af Varde Kommune.

Oksbøl har 2.907 (2012) indbyggere og et opland præget af nærheden til Vesterhavet og de store turistområder ved Blåvand og Vejers.

Ølgod Bibliotek

Ølgod Bibliotek er en filial af Varde Bibliotek beliggende i Ølgod.

Ølgod har 3926 indbyggere (2012).

Bogbussen

Bogbussen ved Varde Bibliotek er fra 1986. Den har kørt i Blaabjerg, Blåvandshuk og Varde kommuner. Efter Kommunalreformen i 2007 kører bogbussen også i de tidligere Helle og Ølgod kommuner og har 27 udlånssteder fordelt over hele Varde Kommune.
Bogbussen ved Varde Bibliotek blev i 2002 udsmykket af den dansk/finske kunstner Seppo Mattinen. Projektet fik støtte fra Statens Kunstfond.

Børnebiblioteket
Varde Børnebibliotek er præget af de senere års projektarbejder med kulturformidling og det børnekulturrelle sambejde i Varde Kommune. Der arbejdes med muligheder for formidling af børnebibliotekets tilbud på nye måder.

Statistik

Eksterne henvisninger
 Officiel hjemmeside
 Bibliotekets webcam over Varde Torv 

Folkebiblioteker i Danmark
Bibliotek
Ballerup Bibliotekerne

Ballerup Bibliotekerne omfatter Ballerup Bibliotek , Måløv Bibliotek og Skovlunde Bibliotek og udgør biblioteksvæsnet i Ballerup Kommune.

Bibliotekernes samlede materialebestand er over 300.000 enheder; det årlige udlån udgør over 800.000 enheder – fordelt med ca. 2/3 på bogudlån og 1/3 udlån af andre materialer; Mere end 600.000 besøger årligt bibliotekerne i Ballerup Kommune.
Bibliotekerne har et makerspace.

Filialerne

Ballerup Bibliotek 
Ballerup Bibliotek, der er tegnet af arkitekt Hans Dall, er centralt placeret ved Stationspladsen i Ballerup. Biblioteket blev taget i brug 1982.

Måløv Bibliotek 
I Måløv danner det gamle mejeri rammen om bydelens bibliotek. Efter at have haft til huse på Liljevangsvej i perioden 1954 til 1968 og på Kratvej i perioden 1968 til 1974, åbnede biblioteket sine lokaler i den nuværende placering i mejeriet 1. oktober 1974. I 2011 skiftede biblioteket status og benævnelse til: Kulturhus Måløv

Skovlunde Bibliotek 
Skovlunde Bibliotek er et filialbibliotek beliggende i Skovlunde Center Syd i Skovlunde. Biblioteket blev indviet i maj 1978. I 2011 skiftede biblioteket status og benævnelse til: Skovlunde Kulturhus.

Reference

Ekstern kilde/henvisning 
Ballerup Bibliotekernes hjemmeside

Folkebiblioteker i Danmark
Bibliotekerne
Omar Bongo

El Hadj Omar Bongo Ondimba (tidligere navn: Albert-Bernard Bongo, 30. december 1935 – 8. juni 2009) var en politiker fra Gabon, der var præsident i Gabon fra 1967 til sin død.

Han blev valgt til vicepræsident i marts 1967 og overtog den siddende præsident, da denne døde d. 28. november 1967. Han afskaffede etpartistaten i Gabon, men på grund af omfattende korruption er indbyggernes mulighed for at udøve demokrati stærkt reduceret. Han gav efter for folkets ønsker og afholdt frie valg i 1993 og 1998, hvor han fik 51,2% og 66,6% af stemmerne.

	

Gabons præsidenter
Politikere fra Gabon
Holbæk (Norddjurs Kommune)

Holbæk er en gammel landsby på det nordlige Djursland med , beliggende i Holbæk Sogn. Landsbyen hører til Norddjurs Kommune og ligger i Region Midtjylland.

Landsbyens historie 
Omkring 1875 havde Holbæk (1356 Holbech, 1426 Holbæk) "Kirke, Præstegd., Skole, Fattiggaard (opr. 1872, Pl.for 20 Lemmer), Andelsmejeri (Bos), Købmandshdlr. og Telefonst".

Omkring 1915 havde Holbæk "Kirke, Præstegd., Skole (opf. 1901), Forsamlingshus, Missionshus (opf. 1904), Alderdomshjem (tidl. Fattiggd., opr. 1872), Andelsmejeri (Bos; opr. 1891), Brugsforen., 2 Købmdshdlr. og Ml".

Omkring 1960 blev Holbæk beskrevet som "bymæssig bebyggelse ... m. kirke, præstegd., forskole (opf. 1901), so.bibl. (i skolen, opret. 1941; 2200 bd.), missionshus (Betel, opf. 1904), forsamlingshus m. scene, alderdomshjem, Holbæk-Udby Sparekasse (opret. 1872; 31/2 1961 var indskuddene 786.000 kr., reserverne 51.000 kr.), andelsmejeri (Bos, opret 1891) og telf.central".

Holbæk lå i Rougsø herred, indtil 1970 Randers amt, derefter det nu nedlagte Århus amt.

Befolkning

Eksterne henvisninger 
 Historier fra Holbæk

Kilder 

Byer i Norddjurs Kommune
Statsprøveanstalten

Statsprøveanstalten var en delvist offentlig dansk institution, der testede produkter, især byggematerialer, og lod dem undergå mekaniske undersøgelser. Den eksisterede fra 1896-1980, hvor den blev lagt sammen med Justervæsenet, og blev en selvejende institution, der også skiftede navn til Dantest.

Statsprøveanstaltens anlæg lå på Amager Boulevard 108 i København i en bygning tegnet af kongelig bygningsinspektør Hack Kampmann og opført i tiden fra 1916-1919. Den blev nedrevet i 1995 og grunden lå ubebygget hen i omkring 20 år.

Danske myndigheder
Ingeniørvirksomhed
Etableret i 1896
Forsvundne bygninger, konstruktioner og anlæg i København
Amagerbro
Ophørt i 1980
Hack Kampmann
Verdens Diabetes Dag

Verdens Diabetes Dag er en global kampagne og FN-dag, som prøver at skabe opmærksomhed omkring temaer om diabetes. Dagen blev introduceret for første gang i 1991 af International Diabetes Federation (IDF) og Verdenssundhedsorganisationen (WHO) som en reaktion på det øgende antal af mennesker, der rammes af diabetes. Dagen markeres den 14. november hvert år, mens kampagnen varer helt til næste års kampagne med varierende temaer fra år til år.

Eksterne henvisninger 
 Verdens Diabetes Dag på Diabetesforeningens hjemmeside
 Verdens Diabetes Dag – Officiel hjemmeside 
 International Diabetes Federation – Officiel hjemmeside 

Mærkedage
FN
Etableret i 1991
Carlo Abarth

Karl (Carlo) Alberto Abarth (15. november 1908 i Wien – 24. oktober 1979) var en Østrigsk født bildesigner. Han grundlagde tunings- og udstyrsproducenten Abarth. Selskabet blev hovedsageligt kendt før samarbejdet med FIAT, som igennem årene har sendt mange specialbiler på markedet med skorpion-logoet.

Erhvervsfolk fra Østrig
Personer fra Wien
TF1

TF1 (Télévision Française 1) er en fransk tv-kanal privatiseret 6. januar 1975.

Kanalen startede sine udsendelser 26 april 1935.

Programmer

Serier 
 Franske serier :
 Alice Nevers, le juge est une femme
 Camping Paradis
 Clem
 Doc Martin
 Interpol
 Joséphine, ange gardien
 Julie Lescaut
 Mes amis, mes amours, mes emmerdes
 Profilage
 RIS, police scientifique
 Section de recherches
 Une famille formidable
 Week-end chez les toquées

 Danske serier :
 Rita

 Amerikanske serier :
 Brothers and Sisters
 Chuck
 Dirty Sexy Money
 Dr House
 Esprits criminels (Criminal Minds)
 Gossip Girl
 Grey's Anatomy
 Les Experts
 Les Experts : Manhattan
 Les Experts : Miami
 Les Feux de l'amour (The Young and the Restless)
 Les Frères Scott (One Tree Hill)
 Mentalist
 New York, unité spéciale
 Nikita
 Walker, Texas ranger

Reality-tv 
 Baby-boom (i en barselsorlov)
 Danse avec les stars (Vild med dans)
 Secret Story (Big Brother med hemmeligheder)
 Koh-Lantha (Survivor)

Eksterne henisniniger 
 TF1 

Tv-kanaler fra Frankrig
Etableret i 1935
TF1 SA
Mato Grosso

Mato Grosso (MT) er en brasiliansk delstat, beliggende cirka midt i landet i regionen
Centro-Oeste. Hovedstaden hedder Cuiabá og delstaten grænser op til Amazonas, Pará, Tocantins, Goiás, Mato Grosso do Sul, Rondônia og nabolandet Bolivia.

Delstater i Brasilien
Mato Grosso do Sul

Mato Grosso do Sul (MS) er en brailiansk delstat, beliggende i den sydlige del af landet
i regionen Centro-Oeste. Hovedstaden hedder Campo Grande og delstaten grænser op til 
Goiás, Minas Gerais, Mato Grosso, Paraná, São Paulo og nabolandene Bolivia og Paraguay

Delstater i Brasilien
Pará

Pará (PA) er en brailiansk delstat, placeret i den nordlige del af landet
i regionen Norte. Hovedstaden hedder Belém og delstaten grænser op til Amazonas, Mato Grosso, 
Tocantins, Maranhão, Amapá, Roraima og nabolandene Suriname og Guyana.

Statens bedste fodboldliga er Campeonato Paraense.

Eksterne henvisninger 

Delstater i Brasilien
Hærens Bygningstjeneste

Hærens Bygningstjeneste var en enhed i det danske forsvar, der stod for opførelsen af hærens bygninger, ofte i samarbejde med civile akademiske arkitekter. Enheden blev i 1952 slået sammen med Søværnets Bygningsvæsen og Kystbefæstningens Vedligeholdelsesafdeling i den nye enhed Forsvarets Bygningstjeneste.

Direktion 

 1932-1934: H.U. Ramsing

Nedlagte militære enheder fra Danmark
Arkitektur i Danmark
Ophørt i 1952
Margit Sandemo

Margit Sandemo (født 23. april 1924 i bebyggelsen Lena, kommunecentrum i Østre Toten kommune, Oppland fylke, død 1. september 2018) var en norsk/svensk forfatter af populærlitteratur. Sandemo voksede op i Sverige og skrev på svensk. Hun flyttede tilbage til Norge i voksen alder. Hun debuterede i 1964 og skrev i alt 180 bøger (2013). Tilsammen er hendes bøger solgt i mere end 36 millioner eksemplarer.. Alle hendes norske skønlitterære bøger er udgivet af Bladkompaniet.

Margit Sandemo var datter af forfatteren Anders Underdal, og hun hævdede, at han var en uægte søn af Bjørnstjerne Bjørnson. Margit Sandemo giftede sig i 1946 med Asbjørn, og de var gift, indtil han døde i 1999.

Bibliografi

Serier 
Sandemos mest kendte er romanserier:

 Sagaen om Isfolket (1982–1989)
 Heksemesteren (1991–1994)
 Sandemoserien (1990–1994)
 Lysets rige (1995–2000)
 De sorte riddere (2000–2003)
 Blålys! (2004)
 Troldruner (2005–2007)
 Kiaras Saga (2013)

Romaner 
Originaltitel
 «Barn av ensomheten» (1978)
 «Nattens tårer» (1978)
 «Fredløse hjerter» (1966)
 «Konkylien» (1979)
 «Den sorte engel» (1972)
 «Ridderens datter» (1980)
 «Piken med sølvhåret» (1971)
 «Farlig flukt» (1965)
 «Bergtatt» (1965)
 «Skogen har mange øyne» (1978)
 «De hvite steinene» (1970)
 «Skyggen av en mistanke» (1980)
 «Over alle grenser» (1967)
 «For meg fins ingen kjærlighet» (1982)
 «Elskede, hvem er du» (1974)
 «Dypt inne i skyggene» (1979)
 «Forhekset» (1970)
 «Tårnet i det fjerne» (1974)
 «Spøkelsesborgen» (1968)
 «Fabians brud» (1974)
 «Det vanskelige valget» (1982)
 «Brev til Ensom» (1965)
 «Under evige stjerner» (1965)
 «De forlatte barna» (1976)
 «Meldt savnet» (1975)
 «Kirken ved havet» (1982)
 «Hekser kan ikke gråte» (1975)
 «Ulven og månen» (1969)
 «Kongens brev» (1984)
 «De tre frierne» (1964)
 «Nøkkelen» (1977)
 «Kongekronen» (1976)
 «Jomfruen fra Tåkeskogen» (1976)
 «Sindre, min sønn» (1977)
 «Selv om jeg elsker deg» (1978)
 «Stjernetegnet» (1984)
 «Gullfuglen» (1979)
 «Lyset på heden» (1986)
 «Søk ikke for dypt» (1991)
 «I natten stillhet» (1998)
 «Ensom i verden» (1999)
 «Tessa» (1996)
 «Den mørke sannheten» (2001)
 «Legenden om den øde skogen» (1992)
 «Barnebruden» (1998)
 «Drømmen om en venn» (1996)
 «Yrsa - den glemte dronningen» (2008)
 «Spindelvev» (2009)

Referencer 

Romanforfattere fra Norge
Norsksprogede forfattere fra Norge
Sagaen om Isfolket
Forfattere fra Norge
Fantasyforfattere
Paraíba

Paraíba (PB) er en mindre brasiliansk delstat, placeret i den nordøstlige del af landet
i regionen Nordeste ud til Atlanterhavet. Hovedstaden hedder João Pessoa og delstaten grænser op til 
Rio Grande do Norte, Pernambuco og Ceará. Det østligste punkt på de amerikanske kontinenter, bortset fra Grønland, Ponta do Seixas (dansk Småstensnæsset/-pynten), ligger i delstaten i byen Joao Pessoa.

Delstater i Brasilien
Skandar Keynes

Skandar Keynes (født 5. september 1991) er en britisk skuespiller, som er mest kendt for at spille Edmund Pevensie i Walden Media og Disney' Narnia: Løven, heksen og garderobeskabet, Narnia: Prins Caspian, samt efterfølgeren Narnia: Morgenvandrerens rejse.

Eksterne henvisninger 
 , Officielt websted
 

Narnia-skuespillere
Skuespillere fra England
Paraná (delstat)

Paraná (PR) er en brasiliansk delstat, placeret i den sydligste del af landet
i regionen Sul ud til Atlanterhavet. Hovedstaden hedder Curitiba og delstaten grænser op til
São Paulo, Santa Catarina, Mato Grosso do Sul og nabolandene Argentina og Paraguay.

Delstater i Brasilien
Singapore Changi Airport

Singapore Changi Airport (IATA: SIN, ICAO: WSSS) (Malajisk: Lapangan Terbang Changi Singapore, simplificeret kinesisk:新加坡樟宜机场; pinyin: Xīnjiāpō Zhāngyí Jīchǎng; Tamil: சிங்கப்பூர் சாங்கி விமானநிலையம) eller blot Changi Lufthavn, er en stor lufthavn i Asien, nærmere i Sydøstasien, og er den største lufthavn i Singapore. Den ligger ved bydelen Changi, som ligger 17,2 kilometer østnordøst for centrum og fylder 13 kvadratkilometer.

Lufthavnen drives af Civil Aviation Authority of Singapore (CAAS) og er base for Singapore Airlines, Singapore Airlines Cargo, SilkAir, Tiger Airways, Jetstar Asia Airways, Valuair og Jett8 Airlines Cargo.

I 2007, håndterede lufthavnen 36.701.556 passagerer hvilket er rekordstort antal. Det var en stigning på 4.8% i forhold til 2006-regnskabet.

Lufthavne i Singapore
Etableret i 1981
Avedørelejren

Avedørelejren var en kaserne ved Vestvolden i Avedøre, der i dag er hjemsted for bl.a. Zentropa, Cirkusmuseet og Historiens Hus. Avedørelejren blev bygget i årene 1911-1913 ved arkitekt Helge Bojsen-Møller.

Lejren, der blev etableret i forlængelse af Forsvarsforliget 1909, kostede i datidens penge 678.997 kr. og 62 øre. Arkitekt Bojsen-Møller var inspireret af ældre dansk kasernebyggeri, og havde foretaget indgående forstudier af specielt Kastellet.

Avedørelejren var afløser for en af de oprindelige lejre på Vestvolden, Paradislejren.
Paradislejren var sammen med Paradis Batteri opført på Paradisgårdens jorder, deraf navnet.

Forskellige af forsvarets enheder har haft til huse i Avedørelejren, herunder Fæstningsartilleriet, Sjællandske Luftværnsregiment (Regimentsstaben dog på Østerbrogades Kaserne), Raketforsvarets batallionsstab (NIKE), Hærens Materiel- og Færdselsskole og Hjemmeværnsdistrikt 66. Hjemmeværnskompagni 6601 og 6610 havde også lokaler i lejren. Forsvarsforliget 1992 betød, at lejren skulle nedlægges i 1996, og 31. juli 1996 rykkede hæren ud.

1999 købte Zentropa 1/5 af lejren, mens Hvidovre Kommune købte resten. Herefter er lejren vokset støt og roligt, og rummer i dag bl.a. omkring 320 andels- og ejerboliger, en daginstitution, et vandrerhjem, adskillige filmselskaber, en restauration samt Cirkusmuseet, Historiens Hus og Hvidovre Lokalarkiv. De tre sidstnævnte institutioner har siden 2011 gået under navnet Forstadsmuseet.

Noter

Eksterne henvisninger 
 Vestvolden i Hvidovre. 
 Københavns befæstning 1880-1920
 Grundejerforeningen Avedørelejren

Etableret i 1913
Ophørt i 1996
lejren
Nedlagte kaserner i Danmark
Skydeskolen for Håndvåben

Skydeskolen for Håndvåben eller Hærens Skydeskole var en militær skole i Panterens Bastion på Christianshavn. Bygningen blev opført 1876-1877 og findes endnu.

Selve øvelsesskydningen foregik på Amager Fælled.

Skolen der indtil hærloven af 1922 bar navnet Skydeskolen blev oprettet ved hærloven af 1867.

Efter 2 års forarbejder begyndte den sin virksomhed den 1. november 1869.

Til at begynde med var skolen indkvarteret i nogle beskedne lokaler i Strandgades Kaserne. Den 8. oktober 1877 rykkede skolen ind i Panterens Bastion på Christianshavns Vold. Her fik skolen sin egen kaserne, administrationsbygning og mindre depoter.

Skydeskolen var, i lighed med de øvrige danske militæranlæg, genstand for heftige ildkampe under tyskernes angreb på danske militæranlæg den 29. august 1943, der havde kodenavnet Operation Safari. Ved angrebet var 2 kaptajner, 1 officiant og 10 arbejdssoldater (uden våbenuddannelse) til stede på skolen. Tyske styrker åbnede kl. lidt over 4 voldsom ild fra 3 panserværnskanoner mod skolen og posten på begge sider af denne. Ilden blev besvaret af den vagthavende kaptajn med maskinpistol og håndbomber, og kampen varede 20—25 minutter. Tyskerne trængte derpå ind i bygningen, og kaptajnen fik nu forbindelse med føreren for den tyske styrke, der krævede udlevering af nøgler til alle rum med våben og ammunition.

Bygningerne rummer nu Hærhjemmeværnsdistrikt Københavns City.

Kilder og eksterne henvisninger 
 De parlamentariske Kommissioners Beretninger 1945 – 1956 vedrørende den tyske Besættelse 1940 – 1945: Krigsministeriet og Marineministeriet under Besættelsen, 1949 

Uddannelsesinstitutioner i København
Christianshavn
Lokaliteter i Danmark i 2. verdenskrig
Militære anlæg i København
Farum Kaserne

Farum Kaserne er en tidligere kaserne i Farum. Den blev etableret 1954-56 ved ekspropriationer og blev lukket som følge af Forsvarsforliget 1999 og er blevet omdannet til boligområde.

Kasernen husede Ingeniørregimentet, der flyttede til Skive og Sjællandske Trænregiment, der senere blev til Trænafdelingen og nu er sammenlagt med DANILOG.

Nedlagte kaserner i Danmark
kaserne
Etableret i 1956
Ophørt i 1999
Grønningen

Grønningen har flere betydninger:

 Grønningen (kunstnersammenslutning) – en dansk kunstnersammenslutning og navn for dens årlige udstillinger
 Grønningen (film) – dansk filmskolefilm fra 2020 instrueret af Simon Mortensen

 steder
 Grønningen (København) – en gade i København
 Grønningen (Helsingør) – boligkvarter i Helsingør
 Grønningen (Nordby Sogn) – et areal i Nordby Sogn, Fanø Kommune
 Grønningen (Varde Kommune) – et areal i Ho Sogn og Oksby Sogn – Varde Kommune
 Grønningen fyr – et fyr i Norge